રાજ્યમાં સ્વાઈન ફ્લૂએ કહેર વર્તાવ્યો છે ત્યારે સાબરકાંઠા જિલ્લામાં જુલાઈ માસમાં 04 કેસ નોંધાયા છે. જેમાંથી એક વ્યક્તિનું સ્વાઈન ફ્લૂથી મોત થયું છે. તો ચાલુ ઓગસ્ટ મહિનામાં આજ સુધીમાં 17 જેટલાં પોઝિટીવ કેસ નોંધાયા છે. જેમાંથી 2 લોકોનાં સ્વાઈન ફ્લુથી મોત નીપજ્યાં છે. અત્યાર સુધીમાં કુલ 21 સ્વાઈન ફ્લુનાં કેસ નોધાયા છે જેમાંથી 3નાં સ્વાઈન ફ્લુનાં કારણે મોત થયા છે. હાલ સ્વાઈન ફ્લુનાં 5 દર્દીઓ સારવાર હેઠળ છે.